Nakon što je Novu godinu dočekao u Beogradu, Steven je otišao i korak dalje te postao državljanin Srbije.

Kako javljaju srpski mediji, američki glumac Steven Seagal i službeno je postao državljanin Srbije i dobio njihovu putovnicu. On već neko vrijeme boravi u Beogradu, pa je tako uz Lepu Brenu u novogodišnjoj noći zabavljao okupljenje na trgu.

Brena i holivudski glumac zapalili Beograd

Steven je izjavio kako Srbiju smatra svojom domovinom pa je samim time radost oko putovnice još veća. Ta imformacija je objavljena u 'Službenom glasniku', a glumac je obećao kako će Srbiju u svijetu promovirati na najbolji mogući način.

Seagal se zalaže da se u Srbiji pokrene filmska asocijacija i da poradi na filmskoj industriji. Posjetio je i prihvatilište za djecu, a uručena mu je i nagrada fondacije Karića. Sad kada imaju njega na svojoj strani nitko im ništa ne može, ostaje nam jedino da čim prije Chucka Norrisa proglasimo državljaninom Hrvatske.